Source: https://octavpelin.wordpress.com/2016/07/13/
Timestamp: 2020-07-10 23:14:00+00:00

Document:
13 | iulie | 2016 | Octavpelin's Weblog
GUVERNUL LUI JOHANNIS ,CONDUS DE JULIEN CIOLOS ISI ATACA LA CCR,STRATEGIA DE GUVERNARE SI DECIZIILE MINISTERULUI FINANTELOR!
Guvernul Dacian Cioloș se abate de la programul de guvernare. Florin Buicu, inițiatorul legii prin care urma să fie crescute salariile medicilor, se revoltă. Deși a discutat modificările inclusiv cu tehnocrații din Guvern și au fost votate de toate partidele parlamentare, Guvernul decide să le atace la CCR, chiar dacă face parte din promisiunile sale. Jocul este unul sensibil, ce poate fi fundament chiar al unei moțiuni de cenzură, pentru că Guvernul își atacă propriul program la CCR.
Deputatul PSD Florin Buicu a precizat că medicii vor primi bani în plus după promulgarea unei modificări legislative aprobate azi de Camera Deputaților.
„Personalul medical si de specialitate din spitale poate primi bani in plus. Nu de la Guvern. Dupa promulgarea de catre presedintele Romaniei a modificarii legislative aprobate azi de Camera Deputatilor, medicii si personalul medical de specialitate poate beneficia de o crestere a veniturilor. Camera Deputatilor in calitate de for decizional a aprobat astazi, 8 iunie 2016, modificarea Legii 95/2006, in sensul introducerii posibilitatii ca Autoritatile Publice Locale (APL) – consilii judetene sau consilii locale, sa acorde medicilor pana la 2 salarii minime- 2500 ron lunar, prin Hotarare a APL, in afara de salariu. La articolul 193 al Legii 95/2006, după alineatul (6) se introduce un nou alineat, alin.(6)1, cu următorul cuprins: ‘(6)1 Ministerul Sănătăţii, ministerele şi instituţiile cu reţea sanitară proprie pot acorda personalului medical şi de specialitate stimulente financiare lunare, în limita a două salarii minime brute pe ţară a căror finanţare este asigurată din veniturile proprii ale acestora, în limita bugetului aprobat.’ Art. 199 aliniatul (2) al modificarii legislative prevede: ‘Autorităţile administraţiei publice locale pot acorda personalului medical şi de specialitate din spitalele publice din reţeaua sanitară proprie stimulente financiare lunare, în limita a două salarii minime brute pe ţară, în baza hotărârii autorităţilor deliberative ale autorităţilor administraţiei publice locale, în limita bugetului aprobat'”, a precizat conf. univ. dr. Florin Buicu, deputat PSD și președinte al Comisiei pentru sănătate și familie din Camera Deputaților
Guvernul Cioloș își atacă programul la CCR, ceea ce ar afecta jumătate din populația României. Guvernul a sesizat la CCR cu privire la dispozițiile Legii pentru modificarea și completarea Legii 95/2006 cu privire la reforma în domeniul sănătății și pentru modificarea și completarea art. 6 (alin 2) din Legea 263/2004 cu privire la asigurarea continuității asistentei medicale primare prin centrele de permanență, adoptată în Parlament în 22 iunie 2016, după cum atrage atenția deputatul PSD de Mureș, conf. univ. dr. Florin Buicu.
Știrea putea trece neobservată
„Această știre poate trece neobservată, Guvernul României având acest drept de a sesiza de neconstituționalitate anumite prevederi legale”, precizează Florin Buicu. Președintele Comisiei de Sănătate din Camera Deputaților subliniază că prevederile legale sunt că „Ministerul Sănătății, ministerele și instituțiile cu rețea sanitară proprie să poate acorda personalului medical și de specialitate stimulente financiare lunare în limita a două salarii minime brute pe țară” și „autoritățile administrației publice locale să poata acorda personalului medical și de specialitate din spitalele publice din rețeaua sanitară proprie stimulente financiare lunare, în limita a două salarii minime brute pe țară”. El precizează că două salarii minime brute pe țară înseamnă până la 2.500 de lei.
Modificarea, votată de parlamentari din toate partidele
Florin Buicu mai menționează că formularea a fost rezultatul consultărilor dintre comisia de administrație, comisia de sănătate din Camera Deputaților și reprezentanți ai Ministerului Sănătății, Ministerului Dezvoltării și Ministerului de Finanțe. Modificarea a fost votată de către parlamentari din toate partidele, cu o largă majoritate. Deputatul PSD mai atrage atenția că Guvernul Cioloș are în program, la priorități la Capitolul II. Priorități, Punctul 9: „Redefinirea rolului și statutului personalului medical în societate și reducerea migrației acestora în străinătate”. În Capitolul III, Plan de Măsuri punctul 4 subpunctul 4.2 scrie că „redefinirea statutului personalului medical în societate prin salarizare, traseu de carieră, criterii de evaluare a performanţei şi integritate, având ca finalitate creşterea calităţii actului medical, dar şi reducerea migraţiei în străinătate şi acoperirea deficitului de personal din unităţile sanitare, în special din mediul rural prin acordarea de stimulente”.
„Nu știu cine câștigă, probabil furnizorii de panseluțe”
Florin Buicu subliniază că „Guvernul Cioloș atacă la CCR exact modificările legislative care pun în practică modificări bune votate de Parlament, pe care guvernul Cioloș și le-a propus, dar pe care guvernul Cioloș nu le-a propus Parlamentului”. El adaugă că „Dacian Cioloș trebuie să-și schimbe consilierii, să aplice legea tăierii hârtiilor în legea tăierii consilierilor care îl sfătuiesc să atace la CCR această lege”. Deputatul precizează că prin atacarea modificărilor la CCR, personalul medical pierde, la fel și pacienții. „Nu știu cine câștigă, probabil furnizorii de panseluțe”, precizează Buicu.
Ce au uitat tehnocrații să-i spună șefului lor
Motivul pentru care Guvernul a inițiat atacul la CCR este că nu se indică sursa de finanțare. „Țin să îi transmit prim-ministrului Dacian Cioloș, că neexistând cadru legal, aceste autorități nu pot face aceste angajamente, dar asta probabil tehnocrații au uitat să îi spună șefului lor”, a transmis Florin Buicu.
Guvernul Cioloș își atacă programul de guvernare
„Prin această măsură de atacare la Curtea Constituționala, guvernul Cioloș una spune și alta face. Nu cred că ăsta este modelul învățat la Bruxelles. Sau asta o fi? Sper ca Domnul prim-ministru Dacian Cioloș să realizeze că atacarea acestei legi la Curtea Constituțională înseamnă de fapt atacarea propriului program de guvernare”, a conchis Florin Buicu.
VALER DORNEANU A FOST ALES MIERCURI PRESEDINTE CCR!
Valer Dorneanu a fost ales miercuri preşedinte al Curţii Constituţionale. Votul s-a exprimat cu ușile închise.
Trei judecători s-au înscris în această cursă: Valer Dorneanu, Livia Stanciu și Daniel Morar. Șeful interimar al Curții, Valer Dorneanu, era favorit pentru a deveni noul președinte al CCR.
Valer Dorneau, actualul șef interimar al Curții. Valer Dorneanu a fost numit la CCR de Camera Deputaților cu sprijinul PSD și UDMR. El avea cele mai mari șanse să fie votat de colegii săi, deoarece patru dintre judecătorii CCR au fost numiți de PSD. Anterior a fost adjunct al Avocatului Poporului (în perioada 2010-iunie 2013 ) şi secretar general adjunct Camera Deputaţilor, între aprilie 2009 şi octombrie 2010. Dorneanu a ocupat şi funcţia de preşedinte al Camerei Deputaţilor, timp de patru ani (2000-2004).
Livia Stanciu, fost șefă a Înalta Curte de Casație și Justiție (ÎCCJ), a fost numită prin decret prezidențial la Curtea Constituțională, și rămâne de văzut după ședința de astăzi dacă va fi votată de colegii săi pentru funcția de președinte al CCR.
Daniel Morar a fost numit la CCR de fostul președinte Traian Băsescu.
Curtea Constituțională este compusă la acest moment din: patru judecători susținuți de PSD și UDMR (Marian Enache, Attila Varga, Valer Dorneanu și Simona Maya Teodorescu), doi judecători care au fost desemnați de Parlament la propunerea PNL (Mona Pivniceru și Ștefan Minea), doi judecători care au fost numiți în timpul mandatului fostului președinte Traian Băsescu (Daniel Morar și Petre Lăzăroiu) și Livia Stanciu, desemnată de președintele Klaus Iohannis.
Judecătorii CCR sunt numiţi pe o perioadă de nouă ani, înnoirea mandatelor având loc o dată la trei ani pentru un număr de trei membri. Aceştia sunt numiţi de Camera Deputaţilor, Senat şi Preşedinţie.
CURTEA SUPREMA DIN FRANTA A DECIS MIERCURI CA GREGORIAN BIVOLARU „GURU” MISA SA FIE EXTRADAT IN ROMANIA!
Curtea Supremă din Franţa a repins miercuri apelul făcut de liderul MISA, Gregoria Bivolaru, la decizia iniţială de extrădarea, acesta urmând să fie adus în România pentru a îşi ispăşi pedeapsa de şase ani pentru trafic de persoane, au declarat pentru MEDIAFAX surse judiciare. Acesta are de ispăşit o pedeapsă de 6 ani de închisoare, după ce a fost condamnat în absență în 2013 la șase ani de închisoare pentru agresiune sexuală asupra unei minore.
Judecătorii francezi au admis la începutul lunii iunie solicitarea de extrădare formulată de autoritățile române în cazul lui Gregorian Bivolaru, decizia nefiind definitivă. Potrivit deciziei, Gregorian Bivolaru putea fi adus în România pentru a ispăși pedeapsa la care a fost condamnat după ce a fost gasit vinovat, în 2013, de trafic de persoane și acte sexuale cu minori.
Judecătorii francezi aşteptau o serie de documente cu răspunsuri din partea autorităţilor din Suedia, ţara în care Bivolaru a trăit 12 ani şi a primit azil politic. Sursele citate au precizat că aceste acte au fost trimise iar autorităţile suedeze au informat că-l menţin ca azilant. Până la o hotărâre finală, Gregorian Bivolaru a rămas în stare de arest, în custodia autorităţilor franceze.
Astăzi a avut loc procesul initial in care s-a…
KLAUS JOHANNIS I-A TRANSMIS OMOLOGULUI SAU ITALIAN,SERGIO MATTARELLA UN MESAJ DE CONDOLEANTE IN URMA ACCIDENTULUI FEROVIAR ,IN CARE AU DECEDAT 27 DE OAMENI SI ALTI 50 AU FOST RANITI!
Preşedintele Klaus Iohannis i-a transmis omologului său italian, Sergio Mattarella, un mesaj de condoleanţe în urma accidentului feroviar care a avut loc în sudul Peninsulei. „Am aflat cu întristare de tragicul accident feroviar petrecut la 12 iulie în sudul Italiei, în urma căruia atâţia oameni şi-au pierdut viaţa şi mulţi alţii au fost răniţi. În aceste momente dureroase vă transmit, în numele poporului român şi al meu personal, cele mai sincere condoleanţe pentru familiile şi pentru prietenii victimelor. Gândurile noastre se îndreaptă şi către numeroşii răniţi, cărora le urăm însănătoşire grabnică şi puterea de a trece peste aceste clipe dificile”, afirmă şeful statului în mesaj, potrivit unui comunicat al Administraţiei Prezidenţiale.
Două trenuri de pasageri au intrat în coliziune, marţi, în sudul Italiei. Ultimul bilanţ al coliziunii, produsă pe un segment de cale ferată dintre localităţile Corato şi Andria, în apropiere de oraşul Bari, pe coasta Mării Adriatice, arată că sunt 27 de morţi şi 50 de răniţi.
DIICOT PITESTI A DESTRUCTURAT O ORGANIZATIE CRIMINALA DE 90 DE MAFIOTICARE TINEA CA SCLAVI BARBATI,FEMEI,TINERI,COPII PENTRU CERSIT SI TRAFIC DE MINORI!
Zeci de bărbați, femei și copii au fost răpiți de o grupare destructurată în aceste momente. Au loc percheziții masive ale DIICOT Pitești. Victimele erau ținute în lanțuri.
În această dimineață, a fost câmp de luptă într-o localitate din Argeș. Zeci de polițiști și jandarmi au descins la o grupare formată din 90 de persoane. Au fost 40 de percheziții domiciliare și ceea ce au găsit procurorii DIICOT la fața locului îngrozește o lume întreagă.
În 2016, în România, sunt tineri răpiți, torturați și ținuți sclavi de către alți… oameni.
UPDATE: Potrivit corespondentului Antena 3 de la fața locului, 90 de persoane sunt vizate de DIICOT. Satul în care are loc percheziția arată ca un câmp de luptă. Persoanele vizate au devenit agresive când s-au trezit cu jandarmii. Potrivit informațiilor, oamenii răpiți erau puși să muncească, apoi legați cu lanțuri și li se arunca pâine uscată pe jos. Ei nu primeau apă. Cei care au încercat să fugă au fost prinși, legați cu lanțuri de mașină și târâți prin sat drept exemplu pentru ceilalți. În sat, nimeni nu știe, nimeni nu a văzut nimic.
Procurorii DIICOT Pitești efectuează 40 de percheziţii domiciliare pe raza unei localităţi din judeţul Argeş. Acțiunea vizează destructurarea mai multor grupări infracţionale organizate specializate în săvârşirea infracţiunilor de trafic de persoane şi trafic de minori.
Din anul 2008 s-au constituit mai multe grupuri infracţionale structurate pe baza relaţiilor de familie, care au recrutat aproximativ 40 de persoane minore şi majore, prin constrângere, inducere în eroare, răpire sau profitând de starea de vădită vulnerabilitate în care se aflau acestea.
Răpiți și puși la cerșit
Ele au ajuns să fie exploatate prin supunerea la executarea de munci şi îndeplinirea de servicii în mod forţat şi prin obligarea la practicarea cerşetoriei, prin procedee care au adus victimele în stare de aservire şi de lipsire de libertate.
Victimele, răpite din biserici, gări și autogări
În unele cazuri, victimele erau răpite din locuri publice (de lângă biserici, gări şi autogări) sau chiar din propriile locuinţe şi ulterior transportate la domiciliile membrilor grupărilor, unde erau forţate să efectueze zilnic diverse munci şi activităţi atât în gospodăriile suspecţilor, cât şi în proximitatea localităţii. Muncile respective constau în: să măture în curte, să spele rufe, să îngrijească animale domestice, să taie ilegal arbori din pădurile din apropierea localităţii şi să transporte masa lemnoasă cu ajutorul cailor înapoi în gospodării, unde lemnele erau încărcate în autoutilitarele suspecţilor care se deplasau cu acestea în zona de sud a României (în principal în judeţele Giurgiu, Teleorman, Olt, Dolj).
Victimele erau ameninţate şi lovite cu palmele, pumnii, picioarele, biciul şi diverse obiecte contondente, persoanele vătămate fiind aduse în stare de aservire şi lipsire de libertate în condiţiile în care acestea erau supravegheate permanent de către membrii grupărilor. Procurorii mai susţin că, de cele mai multe ori, victimele nu primeau mâncare iar când primeau li se ofereau resturi de mâncare, erau legate (cu lanţuri sau chingi) sau încuiate pe timpul nopţii ca să nu fugă.
Umilințe incredibile
Unor victime li se aplicau tratamente umilitoare – erau dezbrăcate complet şi udate alternativ cu apă rece şi caldă; erau legate de mâini şi picioare şi puse să mănânce de pe jos, erau puse să se bată între ele pentru amuzamentul suspecţilor, li se arunca mâncarea pe jos. De asemenea, există suspiciunea ca unele victime au fost violate sau abuzate sexual. În cauză a fost începută urmărirea penală faţă de 40 de persoane, care vor fi aduse la sediul DIICOT ST Piteşti în vederea audierilor. Acţiunea a fost organizată cu sprijinul BCCO Piteşti, BCCO Craiova, al Inspectoratului Judeţean de Jandarmi Argeş şi al Grupării mobile de jandarmi Craiova Fraţii Buzeşti. Suportul de specialitate a fost asigurat de către Direcţia de Operaţiuni Speciale şi Departamentul de Informaţii şi Protecţie Internă.
SOBORUL SFANTUL ARHANGHEL GAVRIIL!
Notă – Despre Sfântul Arhanghel Gavriil, vezi cuvântul mai pe larg în 26 ale lunii martie, în care zi se săvârșește întâiul lui sobor. Iar pentru care pricină s-a așezat acest al doilea sobor, de aceasta nu avem înștiințare, negăsindu-se nimic în scripturile vechi bisericești. Se pare însă că atunci când în Constantinopol și în celelalte tari grecești s-au zidit cinstite biserici prin felurite locuri în numele acestui Sfânt Arhanghel, atunci și prăznuirea soborului său cel pus în Postul Mare după Buna Vestire, s-a mutat la această zi a lunii, deoarece atunci vremea Marelui Post oprește prăznuirea cea cu dezlegare la toate; iar acum se poate săvârși aceasta mai cu libertate. Precum și pomenirea Sfântului Ioan Gură de Aur, care s-a pristăvit în l4 zile ale lunii septembrie, în ziua înălțării Cinstitei Cruci, pentru praznicul și postul ce se ține în acea zi, s-a mutat la l3 ale lunii noiembrie.
NOII JUDECATORII AI CCR DEPUN JURAMANTUL LA COTROCENI!
Cei trei noi judecători ai CCR, Livia Stanciu, Attila Varga și Marian Enache, au depus jurământul de învestitură în funcție, miercuri, la Palatul Cotroceni. Livia Stanciu a fost desemnată judecător la CCR de președintele Klaus Iohannis, Attila Varga — de Camera Deputaților, iar Marian Enache — de Senat. Ei vor avea un mandat de nouă ani.
În discursul său de la ceremonie, Klaus Iohannis i-a îndemnat pe noii judecători să contribuie „la conturarea Curţii Constituţionale ca un pol de stabilitate în arhitectura constituţională a statului”.
„Dacă Preşedintele României are rolul constituţional de a veghea la respectarea Legii Fundamentale, Curţii Constituţionale îi revine îndatorirea de a proteja şi promova statul de drept şi democraţia constituţională cu scopul ultim de a asigura protecţia drepturilor fundamentale ale cetăţenilor. Urez succes în activitate judecătorilor constituţionali care au depus jurământul astăzi. Vă doresc tuturor să contribuiţi la conturarea Curţii Constituţionale ca un pol de stabilitate în arhitectura constituţională a statului, inclusiv prin jurisprudenţă clară, coerentă și predictibilă. Vă îndemn să aveţi permanent ca reper standarde cât mai înalte de profesionalism şi independenţă şi am toată convingerea că veţi onora cu demnitate magistratura care vă este încredinţată! Felicitări și succes noilor judecători ai Curții Constituționale a României!”, a spus Iohannis.
După înnoirea componenței Curții, cei nouă judecători vor trebui să își aleagă președintele pentru următorii trei ani, reamintește Agerpres.
CCR a declanșat procedura de numire a trei noi judecători având în vedere că miercuri expiră mandatele lui Augustin Zegrean, Tudorel Toader și Valentin Puskas.
FOSTUL PREMIER AL ROMANIEI,VICTOR REMARCI IRONICE LA CUMETRIA DINTRE PMP SI UNPR:”DANSUL BIROURILOR POLITICE IN BUCURESTI!”
Fostul premier Victor Ponta afirmă pe Facebook miercuri, la o zi după fuziunea UNPR – PMP, că după ultimele mutări de pe scena politică au apărut niște situații extrem de amuzante, exemplificând cu faptul că „prin fuziunea cu UNPR Traian Băsescu va avea de acum birou în curtea din Kiseleef a sediului PSD”.
Postarea lui Ponta, integral:
1. Prin fuziunea cu UNPR Traian Băsescu va avea de acum birou în curtea din Kiseleef a sediului PSD –
2. Marea șefă a Marelui PNL, fiica spirituală a Bratienilor – tovarășa Alina Gorghiu Dej stă în sediul PD din Modrogan – în fostul birou al lui Traian Băsescu
3. La ALDE ( sediul USL) în fostul birou al lui Crin Antonescu stă acum Călin Popescu
4. La PSD Liviu Dragnea stă în fostul birou al lui Mircea Geoană ( în fostul birou al lui Adrian Năstase și al meu este acum sala de primiri)
5. Premierul Cioloș stă în fostul birou al lui Emil Boc
6. Achim Irimescu stă la Ministerul Agriculturii în fostul birou al lui Cioloș
7. Petre Tobă stă la Ministerul de Interne în biroul lui Gabriel Oprea ( fost al Elenei Ceaușescu)
8. Dl Klaus Iohannis stă in biroul de la Cotroceni care a fost al lui Ion Iliescu ( nu în cel care a stat Băsescu)
9. La Senat în biroul ocupat înainte de Mircea Geoană, Vasile Blaga și Crin Antonescu se află acum Călin Popescu Tăriceanu
10. La Camera Deputaților fostul birou al lui Valeriu Zgonea a rămas vacant – va fi transformat de conducerea PSD în monument al căilor întortocheate și de neînțeles ale politicii românești.
EUROSTAT: UNIUNEA EUROPEANA NU POATE EXISTA FARA REGATUL UNIT AL MARII BRITANII!
Interesele economice, nivelul de trai al propriilor alegători şi interesele strategice bat ideologia. Astfel se explică de ce până şi cele mai eurosceptice guverne din UE (Slovacia, Ungaria, Polonia) s-au alăturat taberei care susţinea rămânerea Marii Britanii în Uniune. Este vorba despre un aliat cu o viziune suveranistă în cadrul UE, dar în primul rând este vorba de interese economice majore pentru aceste state. Nu mai puţin, marile economii din UE au interesul economic ca Marea Britanie să rămână membră a Uniunii.
Sunt raţiuni foarte puternice pentru ca UE şi Marea Britanie să încheie cât se poate de repede după ieşirea din UE acorduri economice, de liber schimb şi militare, pentru că nu numai că Marea Britanie nu poate fără Europa după cele peste patru decenii de uniune, dar nici UE nu poate fără Marea Britanie.
Marea Britanie este al patrulea mare importator de bunuri şi servicii din lume. Relaţiile conerciale ale statelor UE cu Marea Britanie sunt cruciale. Spre exemplu, 14% din exporturile irlandeze mergeau către Marea Britanie în 2015, conform bazei de date a ONU cu privire la relaţiile comerciale (COMTRADE). În cazul Olandei, 9% din exporturi merg în Marea Britanie şi 7,4% în cazul Germaniei. Cum cererea pentru produsele germane a început să se reducă la nivel global, Marea Britanie devine un partener extrem de important. Or, ieşirea din UE ar putea duce la lungi negocieri pentru tratate de liber schimb, interval în care exporturile germane, motorul economiei, ar putea să scadă periculos.
Marea Britanie este şi un contributor foarte important la bugetul UE. În 2015, 12,6% din veniturile UE proveneau din Marea Britanie. Până la urmă, Marea Britanie este unul din doar cele zece state UE care sunt contributoare nete la bugetul uniunii, alături de Franţa, Germania, Italia, Danemarca, Austria, Olanda, Finlanda, Islanda şi Suedia. Odată cu aderarea statelor mai sărace din Est, vechii membri ai UE şi-au asumat contribuţii mai mari la bugetul Uniunii, iar pentru ţările enumerate aceasta înseamnă că, o dată cu ieşirea Marii Britanii, vor trebui să vireze si mai mute fonduri Bruxelles-ului.
Procentul din PIB al remitenţelor din Marea Britanie
Privind din Estul Europei, ieşirea Marii Britanii din UE înseamnă limitarea accesului la o piaţă de muncă şi la o sursă de venituri extrem de importantă. Milioane de est-europeni lucrează în statele vestice din UE, beneficiind de facilităţile cetăţeniei UE. Mulţi dintre ei sunt acum în Marea Britanie. Se estimează că sunt 740.000 de polonezi, 160.000 de lituanieni, la nivelul anului 2014, potrivit Eurostat. Aici locuiesc şi jumătate de milion de unguri şi circa 175.000 de romani.
Dincolo de problemele individuale create imigranţilor, guvernele din Est sunt îngrijorate de procente – remitenţele venite din Marea Britanie raportate la PIB-ul acestor state. Stau rău, în cazul unui Brexit, la acest capitol Ungaria, Lituania, Bulgaria, Polonia, România, Slovacia, Estonia şi Letonia.
Cheltuielile pentru Apărare ale membrilor europeni ai NATO
Trecând dincolo de UE, nu degeaba preşedintele Barack Obama a ţinut să reafirme solidaritatea în cadrul NATO şi faptul că o potenţială ieşire a Marii Britanii din UE nu va afecta apărarea europeană. Marea Britanie este statul european din NATO care cheltuieşte cel mai mult pentru apărare, atât ca procent din PIB, cât şi în cifre absolute. Chiar dacă şi-a redus numărul militarilor şi al operaţiunilor militare în străinătate, Marea Britanie continuă să aibă una dintre cele mai puternice şi experimentate armate din NATO. Iar Royal Navy este incontestabil a doua forţă maritimă după SUA în cadrul NATO.
MANOWAR – SONS OF ODIN!

References: articolul 193
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 

CCR